Dji n' sé sofler

thumb
Dji n' sé sofler (Dji n' sai shofler), c' est on live di libe powezeye sicrît pa Joseph Dewez, tot tuzant å rwaitî les scultreyes da Jean Willame ahavtêyes å meur di l' eglijhe di Wiyete, ki riprezintnut li passion d' Djezu-Cri. C' est on live sicrît al môde d' on tchmin d' croes, dabôrd.

Li live a vudî l' an 2024 divins l' coleccion micRomania.

Gn a on ratournaedje e francès vizon vizu.

ISBN 978-2-931107-11-9

 Contnou 
  Adrovaedje pa Jean-Luc Fauconnier (p. 3).
  Divanzouve esplicant kimint k' el sicrijheu a tuzer a scrire çoula, eyet l' tite k' il a tchoezi (p. 5).
  Po rinde bon dvwer a Jean Willame, avou si biyografeye (p. 6-9).
 Atacmint : i shonne å scrijheu ki les pavés Wiyam årént dvou esse metous a tere et nén ahavtés å meur. 
 Shuvnut les 16 tecses so les 1 ôtes sitåcions, come les a schavé sol pire Jean Wiyame (pp. 14-89). Eneviè les 14 eståcions d' on tchmin d' croes classike, li sculteu end a radjouté ene divant (li dierin raploû) ey ene après (Mareye ratind).
  Rimerciymints (p. 90).

 Boket do live (l' atacmint) 

C' est al tere k' els åreut falou mete
les noers pavés do tchmin del croes;
Seur nén les agritchter å meur !
Al tere, paski, veyoz,
ene pavêye, c' est fwait po k' on rote dissu
et Djezus, lu, i n' a nén dandjî di rwaitants,

i ratind des djins por zels roter avou lu,
so les noers pavés
et treboukî
et s' î sketer s' vizaedje
et poirter s' croes.
Roter so les noers pavés
come on rote so des vizaedjes
et ls etinde si buker
et boerler
et chuchloter
çki Djezus a gravé ddins :
«Bon Diè, pocwè m' avoz leyî tchaire ?
 pocwè ?
pocwè ?»

I n' a pont yeu d' response
…et portant, li pavêye riglatit co.

 Raloyaedjes a l' eure d' enute 
Djôzef Dewé n' est nén on vî magneu d' Bon Diu, ki vike dins des paskêyes did la 2000 ans. Gn a mwints passaedjes di s' live  k' el raloye å tins prezint. 

Li tite, po cmincî, c' est l' ratournaedje e walon di l' inglès «I can't breath » d' on noer amerikin k' a stî stofé pa on policî ki l' aveut ramassé po ene tchitchêye.<ref></i>Afwaire George Floyd</ref>

Pådje 23 : les rwaitant criynut sol passaedje di Djezus-Cri poirtant s' croes. 
I boerlêynut
i hawnut
 come les tchéns
 d' Treblinca
i hoûlnut
 come les leus
 d' AlabamaL' Alabama, c' est èn estat d' Amerike avou toplin d' raecisses blanc anti-noers
ou do Rwandarahoucaedje do peupe-sipata do Rwanda (1994)

Pådje 59 : gn a des cmeres ki s' vegnnut dilaminter sol sôr da Djezus, ki les atôtche insi:
<blockquote><poem>Ni breyoz nén sor mi, don,
breyoz purade so vos efants
paski l' måleur ki m' sipråtche tot,
 i vos språtchrè, vozôtes eto
 dins vosse veye di Djeruzalemveyaedje d' avance do distrujhaedje del veye e do timpe pås Romins e 63.
 ou a Gaza<ref>macsådaedje des djins d' Gaza pa l' årmêye d' Israyel (2023-2024)</ref>, a Kigali
 oudonbén a Nagazaki</i>bombårdumints atomikes d' Hirochima et Nagazaki (1944)
Pôreut vali k' on n' viereut nén ça</poem></blockquote>

Gn a eto des passaedjes sol guere d' Oucrinne (l' angoxhe da Mareye est rmetowe al cene des mames di Marioupol).

 Alére 
 Lucyin Mahin, corwaitaedje do live,  l° 111, erî-såjhon 2024, p. 14.
  Corwaitaedje do live pa Baptiste Frankinet sol waibe Li Cayé et les Courts Tins del Federåcion Walonreye-Brussele

 Sourdants et pî-notes 

Categoreye:Powezeye e walon
Categoreye:Libès powezeyes
Categoreye:Crustinnisse
Categoreye:Lives e walon